Hidroterapi

Hidroterapi, dahulunya dikenali sebagai hidropathi, membabitkan penggunaan air untuk melegakan kesakitan dan merawat penyakit. Istilah Hidroterapi itu sendiri adalah sinonim dengan istilah penawar air sebagaimana ia pada asalnya dipasarkan oleh pengamal dan promoter dalam abad ke-19. Hidroterapi pula adalah seseorang yang mengamalkan hidroterapi.
Penawar air kini terdapat dalam dua istilah yang bertentangan, yang boleh menyebabkan kekeliruan. (A) Rawatan penawar air - rawatan perubatan khusus oleh hidroterapi (B) Siksaan penawar air - satu bentuk penyeksaan di mana seseorang itu dipaksa untuk minum air dalam kuantiti yang besar.
Pengertian yang digunakan dalam rencana ini adalah yang pertama, sinonim dengan istilah hidroterapi, dan yang mendahului penggunaan erti kata yang kedua yang direkodkan.
Hidroterapi secara umumnya merangkumi pelbagai pendekatan dan istilah mereka. Ini terdiri daripada pendekatan dan takrifan yang sama ada secara semulajadi berbeza, atau dicipta bagi tujuan pemasaran, pendekatan dan takrifan yang bertindan dengan ketara, dan yang boleh menjadi sukar untuk diuraikan.
Satu pertindanan itu berkaitan dengan spa. Menurut Persatuan SPA Antarabangsa (ISPA), hidroterapi telah lama menjadi asas bagi spa di Eropah. Ia merupakan istilah generik bagi rawatan air menggunakan jet, mengurut dalam air dan mandian mineral (contohnya balneoterapi , rawatan Iodin-Grine, rawatan Kneipp , hos/pancuran Scotch, mandi Switzerland, thalassoterapi) dan lain-lain. Ia juga boleh bererti mandi pusaran air, mandian Rom panas, tab panas, jakuzi, terjun sejuk dan mandi mineral. Rawatan ini menggunakan sifat fizikal air, seperti suhu dan tekanan, bagi tujuan terapeutik, untuk merangsang peredaran darah dan merawat gejala penyakit tertentu.
Pelbagai bentuk hidroterapi telah dicatatkan semasa tamadun-tamadun Mesir, Yunani dan Rom purba. Kerabat diraja Mesir mandi dengan minyak pati bunga dan, manakala orang-orang Rom mandi beramai-ramai dalam kalangan warga mereka. Hippokrates mencadangkan mandi di mata air untuk merawat penyakit. Budaya lain yang terkenal dengan sejarah yang hidroterapi yang panjang termasuk China dan Jepun, di Jepun biasanya ini tertumpu terutamanya di sekeliling mata air panas atau "onsen"). Kebanyakannya mendahului sejarah Thermae Rom.
Selepas kelihatannya terhapus semasa Zaman Pertengahan, hidroterapi telah kembali semula pada abad 18 dan 19 oleh mereka seperti J.S.Hahn, MD, (1696–1773), Philippe Pinel, Vincent Priessnitz (1799–1851), Professor E.F.C. Oertel (1764–1850), and J.H. Rausse (1805–1848).
Semasa abad ke-19, kebangkitan kepopularan semula diikuti penggunaan hidroterapi sekitar 1829 oleh Priessnitz, seorang petani ladang di Gräfenberg yang ketika itu merupakan sebahagian daripada Empayar Austria. Kebangkitan ini telah diteruskan oleh paderi Bavarian, Sebastian Kneipp (1821-1897), "pengikut yang berkebolehan dan bersemangat" bagi Priessnitz, "yang usahanya telah menyambung di mana ditinggalkan oleh Priessnitz", selepas dia membaca suatu risalah mengenai penawar air sejuk. Di Wörishofen (selatan Jerman), Kneipp membangunkan penggunaan hidroterapi sistematik dan terkawal sebagai rawatan perubatan sokongan yang diberikan oleh doktor pada masa itu. Buku Kneipp sendiri Penyembuh Air Saya telah diterbitkan pada tahun 1886 dengan banyak edisi berikutnya, dan diterjemahkan ke dalam banyak bahasa.
Satu faktor penting mengenai kebangkitan popular hidroterapi adalah bahawa ia boleh diamalkan dengan agak murah di rumah. Pertumbuhan hidroterapi (atau 'rawatan hidropathi air' bagi nama masa itu), dengan itu terhasil dari dua sfera bertindak balas: "hidro dan rumah".
Krioterapi, rendaman air sejuk atau mandian ais merupakan satu lagi bentuk hidroterapi yang digunakan oleh ahli-ahli terapi fizikal, kemudahan perubatan sukan dan klinik pemulihan. Penyokong mendakwa peningkatan aliran darah yang baik dan hasil sampingan penguraian sel ke sistem limfa dan kitar semula yang lebih cekap.
Hidroterapi yang membabitkan menenggelamkan sebahagian atau keseluruhan bahagian tubuh dalam air boleh membabitkan beberapa jenis peralatan:
Pergerakan pusaran air, dihasilkan oleh pam mekanikal, telah digunakan dalam tangki air sejak seawal 1940-an. Teknologi serupa telah digunakan bagi tujuan riadah di bawah istilah "tub air panas" atau "spa".
Pusat Hidropathik merupakan tempat orang menerima rawatan hidropathik. Ia biasanya di bina di bandar spa, di mana air yang kaya dengan galian atau mata air panas wujud secara semula jadi.
Beberapa Pusat Hidropathik mengubah operasi mereka dari tujuan therapeutik kepada menjadi hotel pelancong sepenuhnya pada akhir abad ke-20 sementara masih mengekalkan nama 'Hidro'. Terdapat beberapa contoh terkemuka di Scotland di Crieff, Peebles dan Seamill antara lainnya.
Templat:Examplefarm
Rencana ini menggabungkan dan menterjemah teks dari penerbitan sekarang di domain awam: Chisholm, Hugh, penyunting (1911). Encyclopædia Britannica (dalam bahasa Inggeris) (ed. ke-11). Cambridge University Press. Missing or empty |title= (bantuan)